CELEX: 62008CA0174
Language: mt
Date: 2009-10-29 00:00:00
Title: Kawża C-174/08: Sentenza tal-Qorti tal-Ġustizzja (Ir-Raba’ Awla) tad- 29 ta’ Ottubru 2009 (talba għal deċiżjoni preliminari tal-Østre Landsret — id-Danimarka) — NCC Construction Danmark A/S vs Skatteministeriet (Sitt Direttiva tal-VAT — Artikolu 19(2) — Tnaqqis tat-taxxa tal-input imħallsa — Persuna taxxabbli mħallta — Oġġetti u servizzi użati kemm għal attivitajiet taxxabbli kif ukoll għal attivitajiet eżenti — Kalkolu tal-proporzjon imnaqqas — Kunċett ta’ transazzjoni inċidentali għal [marbuta ma’] beni immobbli — Provvisti għaliha nnifisha — Prinċipju ta’ newtralità fiskali)

19.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/6
            
         Sentenza tal-Qorti tal-Ġustizzja (Ir-Raba’ Awla) tad-29 ta’ Ottubru 2009 (talba għal deċiżjoni preliminari tal-Østre Landsret — id-Danimarka) — NCC Construction Danmark A/S vs Skatteministeriet
   (Kawża C-174/08) (1)
   
   (Sitt Direttiva tal-VAT - Artikolu 19(2) - Tnaqqis tat-taxxa tal-input imħallsa - Persuna taxxabbli mħallta - Oġġetti u servizzi użati kemm għal attivitajiet taxxabbli kif ukoll għal attivitajiet eżenti - Kalkolu tal-proporzjon imnaqqas - Kunċett ta’ ‘transazzjoni inċidentali għal [marbuta ma’] beni immobbli’ - Provvisti għaliha nnifisha - Prinċipju ta’ newtralità fiskali)
   2009/C 312/08
   Lingwa tal-kawża: Id-Daniż
   
      Qorti tar-rinviju
   
   Østre Landsret
   
      Partijiet fil-kawża prinċipali
   
   
      Rikorrenti: NCC Construction Danmark A/S
   
      Konvenuta: Skatteministeriet
   
      Suġġett
   
   Talba għal deċiżjoni preliminari — Østre Landsret — Interpretazzjoni tat-tieni sentenza tal-Artikolu 19(2) tas-Sitt Direttiva 77/388/KEE: Is-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima — Kumpannija tal-kostruzzjoni li hija involuta fil-bejgħ ta’ immobbli, mibnija minnha u f’isimha stess bil-għan finali ta’ bejgħ — Oġġetti u s-servizzi użati kemm għal attivitajiet li jagħtu kif ukoll għal dawk li ma jagħtux lok għal dritt tat-tnaqqis ta’ l-input VAT– Kalkolu tal-proporzjon imnaqqas — Kunċett ta’ tranżazzjonijiet inċidentali għal beni immobbli
   
      Dispożittiv
   
   
               (1)
            
            
               L-Artikolu 19(2) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima, għandu jiġi interpretat fis-sens, fil-każ ta’ impriża ta’ kostruzzjoni, il-bejgħ minnha ta’ beni immobbli mibnija f’isimha stess, ma jistax jiġi kklassifikat bħala “transazzjoni inċidentali għal [marbuta ma’] beni immobbli” fis-sens ta’ din id-dispożizzjoni, peress li din l-attività tikkostitwixxi estensjoni diretta, permanenti u neċessarja tal-attività taxxabbli tagħha. F’dawn iċ-ċirkustanzi, mhemmx lok li jiġi evalwat sa liema punt din l-atttività ta’ bejgħ, ikkunsidrata separatament, timplika użu ta’ oġġetti u ta’ servizzi li għalihom hija dovuta l-VAT.
            
         
               (2)
            
            
               Il-prinċipju ta’ newtralità fiskali ma jistax jipprekludi lil impriża ta’ kostruzzjoni, li tħallas il-VAT fuq servizzi ta’ kostruzzjoni li hija twettaq f’isimha stess (provvista għaliha nnifisha), li ma tnaqqasx integralment il-VAT fuq l-ispejjeż ġenerali sostnuti mit-twettiq ta’ dawn is-servizzi, peress li d-dħul mill-bejgħ li jirriżulta mill-bejgħ tal-kostruzzjoni mwettqa b’dan il-mod huma eżenti mill-VAT.
            
         
      (1)  ĠU C 171, 05.07.2008.